কক্সবাজার সিটি কলেজে সাইবার সুরক্ষা ও প্রতিরোধ বিষয়ে সেমিনার অনুষ্ঠিত

সিবিএন:
কক্সবাজার সিটি কলেজের হলরুমে জাতীয় সাইবার সুরক্ষা এজেন্সি ও আইসিটি ডিভিশনের উদ্যোগে গতকাল ২৭ নভেম্বর ২০২৫ খ্রিস্টাব্দ সকাল ১০টায় “সাইবার সুরক্ষা ও সাইবার অপরাধ প্রতিরোধ” বিষয়ের ওপর সেমিনার অনুষ্ঠিত হয়েছে।

সেমিনারটি জাতীয় সাইবার সুরক্ষা এজেন্সির সহকারী পরিচালক মো. আতিকুর রহমানের সঞ্চালনায় এবং কক্সবাজার সিটি কলেজের অধ্যক্ষ প্রফেসর এস এম আকতার উদ্দিন চৌধুরীর সভাপতিত্বে অনুষ্ঠিত হয়। প্রধান অতিথি হিসেবে অনলাইনে যুক্ত ছিলেন জাতীয় সাইবার সুরক্ষা এজেন্সির মহাপরিচালক ড. মো. তৈয়বুর রহমান।

বিশেষ অতিথি হিসেবে উপস্থিত ছিলেন জাতীয় সাইবার সুরক্ষা এজেন্সির পরিচালক (উপসচিব) মোহাম্মদ ইয়াহ ইয়া খাঁন, হিসাববিজ্ঞান বিভাগের বিভাগীয় প্রধান প্রফেসর গোপাল কৃষ্ণ দাশ, রাষ্ট্রবিজ্ঞান বিভাগের বিভাগীয় প্রধান প্রফেসর শাহানুর আকতার, দর্শন বিভাগের বিভাগীয় প্রধান প্রফেসর জুলফিকর আলী এবং শিক্ষক নুরুল হুদা, দিদারুল ইসলাম, তোহফা হক রুমকি, জসিম উদ্দিন, নাছির উদ্দিন, প্রভাষক জাহাঙ্গীর আলম, ইমরান উদ্দিন ও শহিদুল আলম।

প্রধান অতিথি তাঁর বক্তব্যে বলেন,
“সাইবার সচেতনতা বর্তমান প্রজন্মের জন্য অত্যন্ত গুরুত্বপূর্ণ। নিরাপদ ডিজিটাল পরিবেশ গড়তে প্রযুক্তিগত জ্ঞান ও দায়িত্বশীল ব্যবহার অপরিহার্য।”

বিশেষ অতিথির বক্তব্যে উল্লেখ করা হয়,
“সাইবার অপরাধ প্রতিরোধে সচেতনতা বাড়ানো সবচেয়ে কার্যকর উপায়। পরিবার, শিক্ষা প্রতিষ্ঠান ও সমাজের সম্মিলিত উদ্যোগ ডিজিটাল নিরাপত্তা নিশ্চিত করতে ভূমিকা রাখবে।”

সভাপতির বক্তব্যে অধ্যক্ষ প্রফেসর এস এম আকতার উদ্দিন চৌধুরী জানান,
“কক্সবাজার সিটি কলেজ শিক্ষার্থীদের ডিজিটাল নিরাপত্তায় দক্ষ করে তুলতে নিয়মিত প্রশিক্ষণ ও সেমিনারের আয়োজন অব্যাহত রাখবে।”

সেমিনারে আলোচক হিসেবে উপস্থিত ছিলেন সহকারী পরিচালক মো. নাইম খান এবং সদর উপজেলা আইসিটি অফিসার সৌরভ চক্রবর্তী। তাঁরা সাইবার নিরাপত্তা, সামাজিক যোগাযোগমাধ্যমের দায়িত্বশীল ব্যবহার ও অনলাইন প্রতারণা প্রতিরোধসহ বিভিন্ন গুরুত্বপূর্ণ বিষয়ে আলোচনা করেন।

সেমিনারে কক্সবাজার সিটি কলেজের শিক্ষক-শিক্ষার্থী এবং জাতীয় সাইবার সুরক্ষা এজেন্সির কর্মকর্তারা অংশগ্রহণ করেন।